PRITARTA

 Rokiškio rajono savivaldybės tarybos

 2019 m. spalio 25 d. sprendimu Nr. TS-\_\_\_

**SAVIVALDYBĖS TURTO PANAUDOS SUTARTIS NR. DS-**

2019 m. \_\_\_\_\_\_\_\_\_\_ \_\_ d.

Rokiškis

 Panaudos davėjas– **Rokiškio rajono savivaldybės administracija**, kodas 188772248**,** kurios registruota buveinė yra Respublikos g. 94, LT-42136 Rokiškio m., pagal Lietuvos Respublikos įstatymus įsteigtas ir veikiantis juridinis asmuo, atstovaujamas administracijos direktoriaus Andriaus Burnicko, veikiančio pagal 2015 m. lapkričio 27 d. Rokiškio rajono savivaldybės tarybos sprendimu Nr. TS-236 patvirtintus Rokiškio rajono savivaldybės administracijos nuostatus, ir Panaudos gavėjas– **Rokiškio skraidymo asociacija „Puga“**, kodas 302461554,adresas Jaunystės g. 5-1, Rokiškio m., Rokiškio r. sav., pagal Lietuvos Respublikos įstatymus įsteigtas ir veikiantis juridinis asmuo, atstovaujamas prezidento Vilmanto Petrušonio**,** veikiančio pagal Rokiškio skraidymo asociacijos „Puga“ įstatus, remdamiesi Rokiškio rajono savivaldybės tarybos 2019 m. spalio 25 d. sprendimo Nr. TS-\_\_\_ „Dėl savivaldybės turto perdavimo“ 2 punktu, sudarė šią sutartį:

**I. SUTARTIES DALYKAS**

 1. Panaudos davėjas įsipareigoja panaudos gavėjui perduoti savivaldybės turtą – 436,82 kv. m bendro ploto pastatą – angarą (žymėjimas plane 1G1ž, unikalus Nr. 4400-5240-0116, adresas Dvaro g. 2, Bajorų k, Rokiškio kaimiškoji sen. (toliau – turtas), turto įsigijimo balansinė vertė 2019 m. rugsėjo 30 d. – 7660,00 Eur, bendra perduodamo turto likutinė vertė 2019 m. rugsėjo 30 d. – 7651,49 Eur, finansavimas iš kitų šaltinių ilgalaikiam turtui įsigyti, turtas perduodamas panaudos gavėjo įstatuose nurodytai veiklai vykdyti, išskyrus ūkinę–komercinę veiklą.

Perduodamo turto būklė perdavimo metu gera.

**II. SUTARTIES SĄLYGOS**

2. Panaudos davėjas perduoda turtą panaudos gavėjui iki 2029 m. \_\_\_\_\_\_\_\_\_\_\_\_\_\_ \_\_\_ d.

 3.Trečiųjų asmenų teisės į turtą – nėra.

4. Panaudos gavėjo lėšos, panaudotos daiktui pagerinti ar pertvarkyti, neatlyginamos.

5. Panaudos gavėjui draudžiama išnuomoti ar kitaip perduoti naudotis tretiesiems asmenims suteiktu panaudos pagrindais turtu.

 6. Nuo turto priėmimo ir perdavimo akto pasirašymo momento iki faktiško turto grąžinimo momento pasibaigus sutarties terminui ar nutraukus sutartį prieš terminą:

6.1. visa turto sunaikinimo ar praradimo rizika ir atsakomybė tenka panaudos gavėjui, išskyrus draudiminius įvykius;

6.2. visa atsakomybė už nuostolius ir žalą, padarytą aplinkai ar tretiesiems asmenims (jų turtui) eksploatuojant ar saugant turtą, tenka panaudos gavėjui, išskyrus draudiminius įvykius.

7. Panaudos gavėjas moka visus mokesčius, susijusius su perduotu turtu (už patalpų eksploataciją, komunalines paslaugas, šilumos bei elektros energiją, ryšio ir kitas paslaugas) bei atsiskaito už jas:

 7.1 pagal sudarytas sutartis su paslaugų teikėjais.

1. **ŠALIŲ PAREIGOS**

8. Panaudos davėjas privalo:

8.1. jeigu turtas neperduodamas pasirašant šią sutartį, per 5 darbo dienas nuo sutarties pasirašymo perduoti Sutarties 1 punkte nurodytą turtą pagal turto perdavimo ir priėmimo aktą, kuris yra šios sutarties priedas;

8.2. pasibaigus panaudos sutarties galiojimo terminui iš panaudos gavėjo per 5 darbo dienas nuo sutarties pasibaigimo priimti pagal perdavimo ir priėmimo aktą jam grąžinamą turtą.

9. Panaudos gavėjas privalo:

9.1. savo lėšomis per 15 kalendorinių dienų nuo sutarties pasirašymo apdrausti visam sutarties galiojimo laikotarpiui jam perduotą Savivaldybės turtą nuo žalos, kuri gali būti padaryta dėl ugnies, vandens, gamtos jėgų, vagysčių, trečiųjų asmenų neteisėtų veikų ir kitų draudiminių įvykių;

9.2. savo lėšomis per 15 kalendorinių dienų nuo sutarties pasirašymo užregistruoti panaudos sutartį dėl perduoto Savivaldybės nekilnojamojo turto VĮ „Registrų centras“. Pasibaigus panaudos sutarties terminui, panaudos gavėjas tokia pat tvarka turi išregistruoti sutartį iš Nekilnojamojo turto registro;

9.3. per 3 mėnesius nuo sutarties pasirašymo kreiptis į Nacionalinę žemės tarnybą prie Žemės ūkio ministerijos dėl turto eksploatavimui būtinos žemės sklypo dalies naudojimosi tvarkos nustatymo;

9.4. mokėti visus mokesčius, susijusius su panaudos pagrindais suteiktu turtu (už patalpų eksploataciją, komunalines paslaugas, šilumos bei elektros energiją ir ryšio paslaugas);

9.5. naudotis suteiktu turtu pagal jo tiesioginę paskirtį ir sutartį ir tik sprendimo dėl Savivaldybės turto perdavimo panaudos pagrindais laikinai neatlygintinai valdyti ir naudotis priėmimo metu nurodytai veiklai, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių, per visą sutarties galiojimo laiką nekeisti turto paskirties,

9.5. savo lėšomis atlikti nekilnojamojo turto pagerinimus, einamąjį remontą, prieš tai, atliekamų darbų aprašą bei sąmatą suderinant su savivaldybės administracijos direktoriumi, ir (esant reikalui) statinio kapitalinį remontą, kito ilgalaikio materialiojo turto remontą, jo techninę priežiūrą. Panaudos pagrindais perduoto turto remonto poreikį savo iniciatyva gali nustatyti panaudos gavėjas arba panaudos davėjas, kuris, apžiūrėjęs turtą, gali įpareigoti panaudos gavėją atlikti būtinuosius remonto darbus. Atlikus privalomus perduoto turto pagerinimus, tai įrodančių dokumentų kopijas panaudos gavėjas turi pateikti turto valdytojui;

9.7. atlyginti panaudos davėjui nuostolius, jei dėl neatliktų priežiūros, einamojo, kapitalinio remonto ar rekonstrukcijos darbų perduotas turtas sugedo ar buvo sugadintas;

9.8. prieš 1 mėnesį iki sutarties pasibaigimo raštu pranešti panaudos davėjui apie grąžinamą turtą;

9.9. panaudos sutarčiai pasibaigus ar ją nutraukus prieš terminą, per 5 darbo dienas grąžinti turtą panaudos davėjui perdavimo ir priėmimo aktu tos būklės, kurios jam buvo perduotas, atsižvelgiant į normalų susidėvėjimą, taip pat su visais atliktais pertvarkymais, neatskiriamais nuo turto;

 9.10. panaudos sutarties pasibaigimo dieną įvykdyti visus mokestinius įsipareigojimus pagal šią sutartį;

 9.11. sudaryti sąlygas panaudos davėjui kontroliuoti, ar perduotas turtas naudojamas pagal paskirtį ir sutartį, ar panaudos gavėjas verčiasi veikla dėl kurios buvo perduotas Savivaldybės turtas.

**IV. SUTARTIES PASIBAIGIMAS**

10. Sutartis pasibaigia:

10.1. jos terminui pasibaigus;

10.2. kitais teisės aktų nustatytais atvejais.

11. Sutartis nutraukiama prieš terminą:

11.1. įvykus suteikto panaudos pagrindais turto viešo pardavimo aukcionui;

11.2. jeigu panaudos gavėjas nevykdo veiklos, dėl kurios buvo perduotas Savivaldybės turtas, ar šį turtą naudoja ne pagal paskirtį;

11.3. šalių susitarimu;

11.4. Lietuvos Respublikos civilinio kodekso nustatyta tvarka.

12. Panaudos davėjas turi teisę vienašališkai nutraukti panaudos sutartį prieš terminą, apie tai raštu įspėdamas panaudos gavėją ne vėliau kaip prieš mėnesį, jeigu panaudos gavėjas nevykdo arba netinkamai vykdo sutarties įsipareigojimus, nurodytus sutarties 5, 6, 7, 9.1–9.11 punktuose. Sutartis pasibaigia nuo panaudos davėjo raštiško pranešimo apie sutarties nutraukimą panaudos gavėjui dienos.

**V. KITOS SUTARTIES SĄLYGOS**

13. Sutartis sudaryta dviem egzemplioriais, po vieną kiekvienai šaliai.

14. Sutartis įsigalioja nuo jos pasirašymo dienos.

15. Sutarties pakeitimai, papildymai ir priedai galioja, jeigu jie iš esmės nepakeičia sutarties, yra sudaryti raštu ir pasirašyti sutarties šalių.

 16. Panaudos davėjas ir Panaudos gavėjas, vadovaudamiesi Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Rokiškio rajono savivaldybės tarybos 2019 m. rugsėjo 27 d. sprendimu Nr. TS-206 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 19 punktu susitaria, kad pasirašant šią sutartį yra perduodamas savivaldybės turtas ir ši sutartis kartu yra turto perdavimo ir priėmimo aktas.

17. Prie sutarties pridedama:

17.1. Rokiškio rajono savivaldybės tarybos 2019 m. spalio 25 d. sprendimo Nr. TS-\_\_\_ „Dėl savivaldybės turto perdavimo ” kopija, 1 lapas.

**VI. ŠALIŲ REKVIZITAI**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| **Panaudos davėjas**  | **Panaudos gavėjas** |
|  |  |
| **Rokiškio rajono savivaldybė**s **administracija**  | **Rokiškio skraidymo asociacija „Puga“** |
| Respublikos g. 94, LT-42136 Rokiškio m., Rokiškio r. sav. | Jaunystės g. 5-1, Rokiškio m., Rokiškio r. sav. |
| Kodas 188772248  | Kodas 302461554 |
| Tel. (8 458) 71 233, | Tel. (8 686) 53 384 |
| El. paštas savivaldybe@post.rokiskis.lt  | El. paštas rokmeta@gmail.com  |
| Administracijos direktorius  | Prezidentas |
| Andrius Burnickas  | Vilmantas Petrušonis |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |
|  A.V.  |  A.V.  |

 |  |
|  |  |
|  |  |